Asunto oli erittäin siisti ja Eliana, Diegon vaimo, oli erittäin mukava ja palveleva emäntä. Häneltä kannattaa kysyä kuljetusta lentokentältä, jos sellaista tarvitsee. Huoneisto sijaitsee erittäin hyvällä paikalla ajatellen Venetsiaan kulkemista. Raitiovaunupysäkki on aivan vieressä ja sillä kannattaa kulkea sinne. Pysäkin vieressä on lehtikioski, josta saa lippuja. Kannattaa muistaa kuitenkin, että viikonloppuisin se ei välttämättä ole auki. Alueena Mestre ei ole kaikkein viehättävin, mutta huomattavasti edullisempi kuin Venetsia.
Huoneisto on tosiaan kahdessa kerroksessa. Yläkerrassa on kaksi makuuhuonetta ja pesuhuone. Alakerrassa on tilava keittiö, pesuhuone ja olohuone. Kummassakin kerroksessa on ilmastointi. Asunto on remontoitu äskettäin ja on todella hyvässä kunnossa. Koska alueella on paljon vesistöjä, siellä on myös paljon itikoita. Kannattaa pitää ovet ja ikkunat kiinni. Jos haluat asua tilavassa, hyväkuntoisessa, siistissä, sekä hyvien kulkuyhteyksien varrella olevassa asunnossa edullisesti niin se on tämä. SUOSITTELEN!!